132. löggjafarþing 2005–2006.

Þskj. 1162 — 503. mál.

Breytingartillögur

við frv. til l. um breyt. á umferðarlögum, nr. 50 30. mars 1987, með síðari breytingum.

Frá meiri hluta samgöngunefndar (GHall, DJ, GHj, SÞorg, MS).

1.	Í stað orðsins farmflutninga" í a- og b-lið a-liðar og í b-lið 1. gr., 1. og 3. efnismgr. 3. gr. og 1. efnismgr. 4. gr. komi: vöruflutninga.

2.	Við 1. gr. Skilgreining á farstarfsmanni í b-lið orðist svo:

Starfsmaður flytjanda, það er ökumaður og aðrir í áhöfn hóp- eða vörubifreiðar sem aðstoða ökumann við önnur störf en akstur og einnig sá sem er í bifreið til þess að leysa ökumanninn af þegar hann tekur hvíld.

3.	Við 3. gr. Á eftir orðunum aksturstíma ökumanns hvern dag" í c-lið 1. mgr. komi: hverja viku og hálfsmánaðarlega.

4.	Við 6. gr.

a.	Á undan orðinu munnvatnssýni" í 1. málsl. 1. mgr. komi: svita- og.

b.	Á undan orðunum eða munnvatnssýna" í b-lið 1. mgr. komi: svita-.

c.	Á undan orðunum og munnvatnssýni" í 1. málsl. 2. mgr. komi: svita-.

d.	Á undan orðinu munnvatnssýni" í 1. málsl. 2. mgr. komi: svita- eða.

e.	Á undan orðunum og munnvatnssýnis" í 1. málsl. 3. mgr. komi: svita-.

f.	Á undan orðunum og þvagsýnis" í 2. málsl. 3. mgr. komi: svita-.

5.	Á eftir 6. gr. komi þrjár nýjar greinar sem orðist svo:

a.	(7. gr.)

A-liður 2. mgr. 50. gr. laganna orðast svo: bifreið til farþega- eða vöruflutninga í atvinnuskyni.

b.	(8. gr.)

B-liður 1. mgr. 52. gr. laganna orðast svo: skilyrði fyrir útgáfu ökuskírteinis og endurnýjun, þar á meðal um ökupróf, akstursmat og um endurmenntun ökumanna sem stjórna hópbifreið til farþegaflutninga og vörubifreið til vöruflutninga á vegum í atvinnuskyni.

c.	(9. gr.)

Í stað orðanna fullra 13 ára" í 3. málsl. 1. mgr. 55. gr. laganna kemur: fullra 15 ára.

6.	Við 9. gr. er verði 12. gr. Á greininni verði svofelldar breytingar:

a.	Í stað orðanna farmflutninga- og hópbifreiða" í 2. mgr. komi: ökutækja sem eru meira en 3,5 tonn að leyfðri heildarþyngd.

b.	Í stað farmflutninga-" í 4. efnismgr. komi: vöruflutninga-.

c.	Lokamálsliður 5. mgr. verði 6. mgr.

7.	Á eftir 12. gr. komi ný grein er verði 16. gr., svohljóðandi:

Eftirfarandi breytingar verða á 81. gr. laganna:

a.	1. mgr. orðast svo:

Vegamálastjóri ákveður hvaða þjóðvegir utan þéttbýlis skuli teljast aðalbrautir þar sem umferð hefur forgang, sbr. 2. mgr. 25. gr.

b.	3. mgr. orðast svo:

Vegamálastjóri ákveður hraðamörk skv. 3. og 4. mgr. 37. gr. ef um þjóðveg utan þéttbýlis er að ræða. Á öðrum vegum ákveður lögreglustjóri hraðamörkin, að fengn
um tillögum sveitarstjórnar.

8.	Við 7. mgr. 14. gr., er verði 18. gr., bætist nýr málsliður sem orðist svo: Tekið skal fram í vottorði læknis skv. a-lið að sjúklingurinn sé þrátt fyrir sjúkdóm sinn og lyfjainntöku fullkomlega fær um stjórnun ökutækis.

9.	15. gr. falli brott.

10.	16. gr. falli brott.